- Hindi News
- National
- बरोदा रोड पर सड़क किनारे कम ऊंचाई पर रखा हुआ है ट्रांसफार्मर, हादसा होने का भय
बरोदा रोड पर सड़क किनारे कम ऊंचाई पर रखा हुआ है ट्रांसफार्मर, हादसा होने का भय
बरोदारोड पर सड़क किनारे ट्रांसफार्मर लगे हुए हैं। ट्रांसफार्मरों के फ्यूज बहुत कम ऊंचाई पर हैं। इसके चलते वाहन चालकों के साथ-साथ पैदल राहगीरों और दुकानदारों को परेशानी झेलनी पड़ रही है। दुकानदारों का कहना है कि फ्यूज कम ऊंचाई पर होने से कई लोग हादसों का शिकार हो चुके हैं। बिजली निगम अधिकारियों से बार-बार ट्रांसफार्मरों को शिफ्ट करने अथवा ऊंचाई बढ़ाने की मांग की गई, लेकिन समस्या का समाधान नहीं हुआ।
दुकानदार सुरेंद्र सैनी, धर्मबीर जांगड़ा, कुलदीप, विजय बंसल, रविंद्र, विनोद, कृष्ण सांगवान, कुलदीप का कहना है कि बरोदा रोड पर लगे ट्रांसफार्मर उनके लिए परेशानी का करण बने हुए हैं। ट्रांसफार्मर सड़क किनारे पर हैं। वहीं इनके फ्यूज भी बहुत नीचे हैं। बरोदा रोड शहर की सबसे व्यस्त सड़कों में शामिल है। इसके चलते यहां से वाहनों की आवाजाही अधिक होती है। सड़क के किनारे लगे ट्रांसफार्मरों से बचने के लिए वाहन चालक कट लगाते हैं। इससे दूसरे वाहनों के निकलने के लिए पर्याप्त स्थान नहीं बचता है। इससे हादसा होने का डर बना रहता है। वहीं दुकानों पर आने वाले ग्राहकों को भी परेशानी होती है।
दुकानदारों का कहना है कि निगम द्वारा शहर में लगे लोहे के पोल बदले जाने हैं। अधिकारियों की अनदेखी के चलते शहर में लगे किसी भी लोहे के पोल को नहीं बदला गया है। शहर में अधिकांश स्थानों पर ट्रांसफार्मरों के लिए भी लोहे के गोल पोल प्रयोग किए गए हैं। इससे लोहे के खंभे में करंट आने की आशंका बनी रहती है।
गोहाना .बरोदा रोड पर ट्रांसफार्मर पर कम ऊंचाई पर लगे फ्यूज दिखाते दुकानदार।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva